[{"text_idx": "#000000", "text": "Cadarnhawyd gan arolygon diweddarach mai\u2019r APAPA ydy\u2019r llongddrylliad hwn. Roedd yr SS APAPA yn teithio o Orllewin Affrica i Lerpwl pan gafodd ei suddo gan yr U 96 oddi ar Drwyn Eilian, Ynys Mo\u0302n, ar 28 Tachwedd 1917. Collodd 77 o deithwyr a chriw eu bywydau."}, {"text_idx": "#000010", "text": "Cyrff o\u2019r APAPA a olchwyd i\u2019r lan"}, {"text_idx": "#000017", "text": "Fel yn achos llongau eraill cwmni Elder Dempster, roedd nifer fawr o griw\u2019r APAPA yn dod o Orllewin Affrica, ac roeddynt yn cyfrif am chwarter y criw a laddwyd. Yn eu plith yr oedd John Thomas, 32, y prif daniwr yn ystafell yr injanau. Roedd wedi bod ar y FALABA pan gafodd ei suddo ar 27 Mawrth 1915. Cafodd ei gorff ei adnabod gan ei gefnder, James Thomas, a oedd hefyd yn gweithio fel taniwr ar yr APAPA. Roedd John yn hanu o Lagos ac yn byw yn Lerpwl. Cyfarfu ag Amelia Andrews yno ac fe briodasant yn Eglwys Sant Pedr ar 22 Mawrth 1917. Daeth Amelia i angladd John ym Mynwent Glanadda, Bangor, ac ysgrifennodd y beddargraff ar gyfer ei garreg fedd, sy\u2019n darllen, \u201cSleep on beloved one\u201d. Roedd adroddiad am angladd John yn y North Wales Chronicle ond, fel llawer o bapurau newydd y dydd, rhoddodd yr argraff fod priodas John ac Amelia yn rhywbeth i ryfeddu ato: \u201cOn Saturday the interment took place at the cemetery of the two coloured firemen \u2013 John Thomas (whose wife, a white woman, was present) and Isaac Pepple.\u201d"}, {"text_idx": "#000018", "text": "Mae adroddiad papur newydd ar y dathliadau Ymerodraeth ym Mangor ym mis Mai 1919 yn nodi i aelodau Eglwys y Santes Fair roi blodau ar feddau \u2018two coloured men of Upper Warwick Street, Liverpool\u2019, a gawsai eu lladd ar yr APAPA."}, {"text_idx": "#000019", "text": "Teilsen geramig wydrog hecsagonol o'r APAPA"}, {"text_idx": "#000020", "text": "Moethusrwydd ar fwrdd y llong"}]